મારું જીવન એક નાનકડા ગામ જૂની મેંગણીથી શરુ થયેલુ. ત્યાં જ પ્રાઈમરી શિક્ષણ મેળવ્યું. જે લોકો માને છે કે સરકારી શાળાઓ માં કઈ ભણાવતા નથી કે ત્યાં માસ્તરો ટાઈમપાસ કરવા જ આવે છે એમને કહું કે હું નવ ધોરણ સુધી સરકારી સ્કુલમાં જ ભણેલો છું. ત્યાં ભણવાની સાથે સાથે ગણ્યો પણ છું. ગામડા પછી નાના ટાઉનની લાઈફ જોઈ છે. ત્યાંથી આગળ વધીને રાજકોટ જેવા શહેરમાં એન્જીનીયરીંગ કર્યું છે. હા હું સોફ્ટવેર એન્જીનીયર છું. પછી હૈદરાબાદમાં પણ અમુક સમય વિતાવ્યો છે અને અત્યારે બેંગ્લોર જેવા મેટ્રો લેવલનાં સીટીમાં એક જાનીમાની આઈ ટી કંપનીમાં જોબ કરું છું.